b'\n_START_ARTICLE_\nFrance Cigan\n_START_SECTION_\n\xc5\xbdivljenje in delo\n_START_PARAGRAPH_\nBogoslovje je \xc5\xa1tudiral v Ljubljani bil 1935 posve\xc4\x8den v duhovnika, ter 1946 doktoriral iz teologije v Padovi. V letih 1947\xe2\x88\x921949 je \xc5\xa1tudiral glasbo na konservatoriju v Gradcu. Kot \xc5\xbeupnik je slu\xc5\xbeboval na Kamnu (nem\xc5\xa1ko Stein im Jauntal) v Podjuni (1948-1957), nato je bil do 1971 profesor glasbe na slovenski gimnaziji v Celovcu ter tu med drugim ustanovil 4 pevske zbore. Prekmurske pesmi je za\xc4\x8del zapisovati \xc5\xbee leta 1932 doma in 1959 med rojaki v Torontu. V tem obdobju je zbral 124 pesmi; leta 1946 jih je na avstrijskem Koro\xc5\xa1kem med slovenskimi begunci iz raznih krajev zbral \xc5\xa1e 361 in jih izdal v ciklostirani pesmarici kot Slovenske narodne pesmi. Zapisoval je pesmi po vsej Koro\xc5\xa1ki ter primere in dognanja objavljal v gimnazijskih letnih poro\xc4\x8dilih. V svojem \xc4\x8dasu je bil osrednja osebnost glasbenega \xc5\xbeivljenja med koro\xc5\xa1kimi Slovenci.'